Yá ta disponible en toles plataformes dixitales “Ya si sos pintalarrama (Jota Candanín)”, el primer llanzamientu de Calea. Esta nueva banda formada por Silvia Quesada -cantante de bandes como Tejedor, Blima, Los Gatos del Fornu, amás de nel so proyectu en solitario-, Leticia Baselgas -veterana panderetera y cantante, anguaño n’activo con L-R- y Rubén Bada -pernomáu multiinstrumentista que nesti momentu toca tamién con L-.R, ¿Aü? y Alfredo González, ente otros proyectos-, presenta’l cantar como «una jota recoyida nel pueblu de Candanín del conceyu Valdés, arreglada al nuesu xeitu».
#000003
«Ye dalgo que tenía muncha gana de facer dende va bastante tiempu y agora que tenemos L-R asentáu y que Silvia tenía ganes de volver a la música tradicional, punxímonos con ello», desplica Rubén Bada sobre los oríxenes de la formación. El multiinstrumentista esclaria que «la idea ye facer un grupu vocal onde cantemos toos y qu’anque usemos instrumentos novedosos que nun tamos avezaos a ver na música asturiana, se vuelva a les armoníes modales; ye dicir, a recuperar la voz vieya d’esta tierra».
#000004
Nesti sen, el multiinstrumentista reflexona: «Depués de toos estos años esperimentando y afondando na conocencia de la música del país, y de los sos mecanismos y característiques, agora podemos trabayar con ella d’una manera muncho más íntima y afitada nel so espíritu» . «Nel momentu qu’empieces a ver eso ye cuando se pue ver que tenemos una música con sieglos d’historia, mui mui antigua. Sobre too nos repertorios cantaos y de determinaos instrumentos», sentencia Bada pa insistir que Calea quier trabayar dende’l «respetu a l’antigüedá d’estes pieces». “Ya si sos pintalarrama” ye la primer muestra de munches otres que van aportar per parte d’esti tríu nuevu.
#000005
Sienti “Ya si sos pintalarrama” en Spotify
#000006
Antón Menchaca siguen renovando la tonada nel so discu nuevu ‘Los Díes Contaos’
Llibertá, autoestima y identidá asturiana universal
Raúl Alonso: «La música n’asturianu trunfa»
La nueva escena musical d’Iruñea
Rodrigo Cuevas asoleya ‘Manual de Romería’
Misiva va sacar un CD nuevu’l 14 d’ochobre
#000011
Antón Menchaca siguen renovando la tonada nel so discu nuevu ‘Los Díes Contaos’
#000012
Raúl Alonso: «La música n’asturianu trunfa»
#000014
La nueva escena musical d’Iruñea
#000015
Rodrigo Cuevas asoleya ‘Manual de Romería’
#000016